經數: 二一二七

經名: 釋氏要覽卷中

頁數: 二九一

上              欄

見故. 別立爲一有. 又人趣四洲各立爲有

者. 謂四趣苦多衆生不樂著故. 別立有. 人

趣次勝衆生樂蓍深重. 四洲受報不同故

各立一有

三千大千世界  卽釋迦牟尼佛所化境也.

世界何義○首楞嚴經云. 世爲遷流. 界爲

方位. 又云. 東西南北四維上下名界. 過去

未來現在名世. 又文殊問經云. 有二世. 一

衆生世. ○一切衆生也. 二行世. 卽衆生

住處○長阿含幷起世因本經等云. 四洲

地心. 卽須彌山(梵音正云蘇迷廬. 此名妙高)此山有八山□

外. 有大鐵圍山. 周□圍繞. 幷一日月晝夜

回轉照四天下. 名一國土. 積一千國土. 名

小千世界. 積千箇小界. 名中千世界. 積一

千中千界. 名大千界. 以三積千故. 名三千

大千世界

趣   倣五趣也. 一天. 二人. 三地獄. 四畜生.

五餓鬼. 謂修羅四趣皆攝故. 今開爲一趣.

故云六趣也. 趣者何義. 毘婆沙論云. 所往

義. 是諸有情. 所應往結生之處故名趣也

○毘曇論云. 趣到義. 謂彼善惡業因能令

有情到其生處. 又道義. 故名六道矣

天趣  毘婆沙論云. 諸趣最勝故光明照耀

故. 名天也○智度論云有四種天. 一生天.

謂四天王等已上天也. 二名天謂今國王

稱天子. 三淨天. 謂人中生諸聖人. 四生淨

天. 卽盡界生諸聖人也

生天因  業報差別經云. 具修增上十善. 得

生欲界散地天. 若修有漏十善. 以定相應.

中              欄

生色界天. 若離色修. 遠離身口. 以定相應.

生無色界○正法念處經云. 因持戒. 不殺.

不盜. 不□. 由此三善. 得生天○辯意長者

子經云. 有五事. 得生天. 一不殺物命. 令衆

生安樂. 二賢良不盜. 布施無貪. 濟諸窮乏.

三貞潔. 不犯外色男女. 護戒奉齊精進. 四

誠信不欺. 護口四過. 五不飮酒

人趣  大毘婆沙論云. 梵云未奴沙. 以能用

意思惟. 觀察所作事故. 或多□慢. 或能寂.

靜意故名人○阿毘曇論云. 何故人道名

摩Ｃ沙. 此有八義. 一聰明. 二爲勝. 三意微

細. 四正覺. 五智慧增上. 六能別虛實. 七聖

道正器. 八聰明業所主故

人因  業報差別經云. 由先造增上. 下品身

語意妙行故. 生人道○辯意經云. 有五事.

得生人中. 得人尊貴. 一施惠普廣. 二敬禮

三寶及長者. 三忍辱無嗔. 四柔和謙下. 五

博聞經戒. 又有五事. 一布施貧窮. 二持戒

不犯十惡. 三忍辱不亂. 四精進勸化. 五

一心奉孝盡忠. 此五事生人中. 大富長壽.

端正威德. 爲人敬仰. 有五事生人中卑賤.

一□慢. 二於二親. 剛强無恪. 三放逸不禮

事三寶. 四盜竊以爲生言. 五負債不償. 又

有五事生人中. □氣香潔. 身心安樂. (爲人)

稱擧. 不爲誹謗. 一至誠不欺於人. 二誦經.

三護戒. 四敎人遠惡就善. 五不心人長短.

又有五事生人中. 常被誹謗. 爲人所憎. 形

體醜惡. 心意不安. 常懷恐怖. 一常無至誠.

欺詐於人. 二衆中說法者. 而誹謗之. 三見

下              欄

諸同學而輕試之. 四不見他事而爲作過.

五□亂兩舌○人道三勝. 一勇猛. 二憶念.

三梵行此三勝. 生天人

人道十苦   菩薩藏經云. 人有十苦之所逼

迫. 一生苦. 二老苦. 三病苦. 四死苦. 五愁

苦. 六怨苦. 七苦受. 八憂苦. 九病惱. 十流

轉大苦○人胎藏八位瑜伽論云一□羅籃

(託胎疑結位)二□部曇(表裏如酪)三閑尸(已至肉位仍極柔軟)四鍵南

(堅厚)五□羅奢□(支分相現)六毛髮爪位七根位(諸根)

(顯現)八形位(所依處分明現)○又十時膜時(泡時□時)肉團時

五枝時(胎中五時)□孩時童子時少年時盛壯時

衰老時(人中五時)

凡夫  大威德陀羅尼經云. 於生死迷惑流

轉. 住不正道故. 名凡夫. 梵云婆羅. 隋言毛

道. 謂行心不定. 猶如輕毛. 隨風東西故. 又

有二種. 一□兒凡夫. 謂無智惠故. 二愚暗

凡夫頑鈍不可敎故○佛性論云. 凡夫以

身見. 爲性

人有爲四相  長阿含經云. 一生相. 謂五陰

興起. 已得命根. 二老相. 謂生. 壽向盡餘命

無幾. 三病相. 謂衆痛迫切. 存亡無期. 四死

相. 謂盡也. 風先. 火次. 諸根敗壞. 存亡異

趣故

人間四事必定別離  正法念經云. 一少年.

二安隱. 三壽命. 四具足(具足卽是富貴)如是四法.

必定別離. 智者常須觀察

地獄趣  立世論云梵音泥黎耶. 此云無喜

樂○毘婆沙論云. 泥□迦. 秦言無去處○

大毘婆沙論云. 捺洛迦. 此云不可樂. 論

經數: 二一二七

經名: 釋氏要覽卷中

頁數: 二九二

上              欄

問. 何故名捺洛迦. 答是那洛迦所趣故. 是

中有那洛迦故. 名捺洛迦. 彼諸有情無悅

無愛無味無利無喜樂故. 名那洛迦也. 今

稱地獄者. 地底也. 下也. 謂萬物之中最在

底下也. 獄局也. 謂拘局不得自在故○三

法度人經云. 地獄有三種. 一熱有一十八

所. 二寒有一十八所(此是根本)三邊又名輕繫. 又

名孤獨. 此有三別. 一山間. 二水中. 三曠

野

落地獄因  婆沙論云. 由先時造作增上暴

惡. 身語意惡行生彼○辯意經云. 有五事

死入地獄. 一不信三寶. 而行誹謗. 輕毁聖

道. 二破壞佛寺. (三四)輩轉相誹謗. 不計女罪

無敬順意. 無有君臣父母. 五已得爲道. 不

順師敎. 而自貢高. 輕慢謗師(地獄因果. 廣有章門. 此但)

(梗Ｃ)

畜生趣  立世論云. 梵語底(都履切)栗車. 此云畜

生○大婆沙論云. 傍生謂其形謗故

畜生因  業報差別經云. 具造十業生畜生.

一身惡. 二口惡. 三意惡. 四從貪起惡五從

嗔起惡. 六從癡起惡. 七毁罵衆生. 八惱害

衆生. 九施不淨物. 十邪□○辯意經云. 有

五事作畜生. 一犯戒私竊. 二負債不還. 三

殺生. 四不喜聽受經法. 五常以因緣艱難

齋會

三塗  西域記云. 俗書春秋有三塗危險之

處. 借此名也. 塗猶道. 非謂塗百之義. 若依

梵語. 云阿波那伽低此云惡道. 道是因義.

由履而行

中              欄

八難  一地獄. 二餓鬼. 三畜生. 四北洲. 五無

想天. 六佛前後. 七世智辯聰. 八生盲□啞

修羅趣   又云阿須倫○海龍王經. 此云無

善神○大毘婆沙論云. 阿素洛此云非天.

又素洛. 是端正義. 阿是非義. 謂身形不

端正故○楞嚴經云若於鬼道以護法力.

成通入空. 從卵生而生鬼趣攝. 若天中降德

貶墜其所卜居□於日月. 從胎而生人趣

所攝. 若執持世界力. 洞無畏能與梵王及

天帝釋四天爭權. 因變化有天趣所攝. 有

一類下劣. 生大海心. 比水穴口. 旦遊虛空.

暮歸水宿. 因濕氣生. 畜生趣攝

修羅因  諸經論. 多由瞋慢及疑. 三種因生

閻羅王  梵音閻摩羅. 此云遮. 謂遮令不造

惡故○瑜伽論問. 焰摩王. 爲能損害. 爲能

饒益. 名法王. 答由(饒益衆生)故. 若諸衆生執到

王所令憶念故. 遂爲現彼相似之身. 告言

汝等自作. 當受其果. 由感那洛迦. 新業更

不積集. 故業盡已脫那洛迦. 是故焰摩. 由

能饒益諸衆生. 故名法王

衆生  梵云僕呼善那. 此云衆生謂衆緣所

生故○祐法師云. 衆共生世. 故名衆生○

唐三藏譯名有情. 謂一切無情物. 皆假衆

緣生. 今簡去無情. 故云有情○證契大乘

經云. 衆生者何義. 佛言. 是情想和合. 所謂

地水火風空識名色界入緣起及因業果會

對而生故○楞伽經云. 一切衆無明爲根

本. 於愛隨業流運

心  梵音. 質多. 又□多. 此是緣慮義. 唯識論

下              欄

云. 集起名心. 卽八識也○中陰經偈云. 心

爲人毒本. 善惡隨其形. 行善卽趣善. 行惡

卽趣惡○正法念經云. 一切法行主. 所謂

彼心是. 又云. 一切善不善法. 心爲根本○

心地者. 佛言三界之中. 以心爲主. 衆生之

心猶如大地. 五穀五果從大地生. 如是心

法. 生世出世善惡五趣. 三乘. 以是因緣. 三

界唯心. 故名心地

志   學

學  效也. 白虎通云. 學覺也. 覺悟所不知也

○中論云. 昔之君子成德立身. 身沒而名

不朽. 其故何也. 學也. 學者. 所以疏神達

思. 怡情治性. 聖人之上務也. 學猶飾也. 器

不飾. 則無以爲美觀. 人不學. 則無以有懿

德. 志者. 學之師也. 學者. 患志之不立故.

篇目志學焉○僧史略云. 夫學不厭博. 有

所不知. 蓋闕如也. 此土高僧. 能攝異宗者.

率由博學之故也

二學  毘奈耶云. 佛說有二種學業. 一讀誦.

二禪思○□云. 五夏已前. 依人受學. 律藏

五夏已後. 應學無人我法

三學  僧祇律云. 學有三種. 一增上戒學. 二

增上定學. 三增上慧學(又學經律論爲三學)

開外學  毘奈耶云. 因舍利子. 降伏撥無後

世外道. 佛聽比丘學外論. 仍須是明慧强

記者. 方可於一日分三時. 初中二分. 讀誦

佛經. 至晩讀外書. 是故祇垣中有書院. 其

中置大千界不同文書. 佛許比丘遍讀. 爲

降外道故. 不許依其見解. 地持論云. 若聰

經數: 二一二七

經名: 釋氏要覽卷中

頁數: 二九三

上              欄

明上智. 能速受學者. 於日月中. 常以二分

學佛法. 一分學外典

學書  五分律云. 比丘差次不知書記佛聽

學書. 不得爲好而廢道業(魏韋誕字仲Ｃ. 誡子孫曰. 書但記姓名而)

(已)

二智  般若經云. 禪學. 謂開智. 講學謂之演

智

視肉  法苑云. 莊子曰. 人而不學. 謂之視肉.

學而不行. 謂之撮囊

府庫  齊高僧僧範. 善解群書. 號府庫

智囊  吳支謙. 字恭明. 號智囊. 高僧傳云. 祇

洹寺三千僧. 皆號裝法師. 爲智囊

義龍  陳高僧惠榮. 講學縱橫. 號義龍

義虎  高僧道光. 在江東硏窮義理號義虎

律虎  隋高僧法願. 大明律藏. 詞辯高亮. 彭

亨難敵. 號律虎

僧英  高僧智琰. 與安法師及遍知三藏結

交. 惠解相敵. 號三英(才兼百人曰英)

僧傑  高僧僧慧. 與暢法師. 長講三藏號二

傑○隋高僧敬脫. 號僧傑(才兼萬人曰傑)

彌天釋  道安. 法師在囊陽因習鑿齒來謁

云. 四海習鑿. 齒答云彌天釋道安

釋門千里駒  長安. 常辯. 二法師爲上京之

法匠. 嗟賞裝法師曰. 汝可謂釋門千里駒

也

義天  婆沙論云. 能解諸法義. 見一切法空

義. 名義天

學海  高僧曇顯. 山東江表. 號爲學海

經□法將  □五印度學人. 稱□法師

中              欄

釋門瑚璉  隋虎丘惠聚法師. 汝南周弘正

常嘉歎也

慧苑琳[&FFFF]#  隋高僧志念. 有學名當時號也

寫甁傳器  經云. 阿難領受佛法. 如寫甁水.

傳之別器. 更無遺餘. 甁器雖殊. 水則無

別

傳燈  肇云自行化彼. 則功德彌增. 法光不

絶. 亦名無盡燈

投針  西域記云. 西天十五祖迦那提婆. 初

謁龍猛(菩薩本滿猛以金盛)水令弟子持示之. 提婆見

默以針投之. 弟子持返. 猛問彼何辭乎. 答

默投但針. 猛曰智矣. 若人也. 宜速命入於

斯際會

三絶   高僧法安. 身長八尺有三絶. 一風儀

挺特. 二解義窮深. 三精進潔己

四絶  高僧洪偃. 博學內外. 凡所著述. 皆封

入□閣. 時號四絶. 一貌. 二義. 三詩. 四書

五備  羅什答遠法師書云. 夫財有五備. 謂

福. 戒. 博聞. 辯才. 深智. 兼之道隆. 未具者

凝滯. 仁者備之(或聖化物之資用. 故名財也)

八備  隋彦琮. 法師云. 夫預□譯有八備. 十

條. 一誠心受法. 志在益人. 二將踐勝場. 先

牢戒足. 三文詮三藏. 義貫五乘. 四傍涉文

史. 工綴典詞. 不過魯拙. 五[&FFFF]#□平恕. 器量

虛融. 不好專執. 比於道術. 言於名利. 不欲

高衒. 六要識梵言. 七不墜彼學. 八博閱蒼

雅粗□篆隷不昧此文. 十條者. 一句韻. 二

高答. 三名義. 四經論. 五歌頌. 六□功. 七

品題. 八專業. 九字部. 十字聲

下              欄

因人顯名  晉吉友. 法師永嘉中到江左. 丞

相王導一見奇之. 以爲吾之徒也. 因此名

顯

紙貴如玉  高僧無垢眼. 又云靑眼律師. 初

譯出十誦律. 京師僧尼競寫. 諺云. 都人繕

寫. 紙貴如玉

□領  僧叡. 年二十二. 博解經論禪觀. 能講

說. 司徒姚崇重之. 時姚興猶未識. 問崇

曰叡. 也如何(崇曰可謂)□衛松柏. 及興相見語

論. 觀之才器. 興曰乃是四海□領

領神  高僧慧約. 學窮內外. 何尙之所重. 竟

陵文宣王. 出鎭禹穴時. 有名僧在座. 約年

夏未隆. 王見□躬盡禮. 衆不悅. 王曰. 此上

人方爲釋門領神

八達  高僧支學龍. 博通內外. 阮膽等名士.

□爲知己. 呼爲八達

八能  高僧眞觀. 有八能謂義. 導. 書. 詩. 辯.

貌. 聲. 棋

辯[&FFFF]#  道安號彌天釋. 學贍內外. 符堅於藍

田獲一大[&FFFF]#. 邊有篆字. 朝廷人不識乃問

於安. 安曰魯襄公所鑄. 堅○三館有疑. 皆

問安師

擔筆  高僧敬脫游學時擔一[&FFFF]#長三如臂有

人乞書大小字隨[&FFFF]#而成. 曾無修飾. 觀者

無厭

談諧上首  支遁. 字道林. 晉哀帝請住東安

寺. ○超. 孫綽. 等一代名士. 皆爲塵外之

交. 日造其室. 皆推遁談諧爲上首

義解名知   高僧法開. 以義解知名天下. 與

經數: 二一二七

經名: 釋氏要覽卷下

頁數: 二九四

上              欄

謝安王文度等. 爲文學之友. 孫綽曰. 深通內

外. 才華贍逸. 其在開乎

寒松  惠隆. 學窮義理. 宋代名賢多爲交友.

而節操容貌. 有若寒松. 時周顆. 謂曰隆法

師蕭散森疏. 若霜下松竹

碧雲  慧休. 姓湯. 工於風雅. 嘗吟詩曰. 日暮

碧雲合. 佳人殊未來(文選中沙門詩惟休一也)

立雪  此土第二祖本名神光. 更名惠可. 初

參達磨立在雪中

撒被  高僧惠韶. 學於綽公. 獨貧于衆. 撒被

寫論. 忍寒聽講. 大曉文義

擁塵  道超. 苦學. 獨居一室. 以儒釋經典環

座. 手不釋卷. 任塵擁室. 時中書吳群問曰.

□鳴塵擁. 安得無□. 超曰[&FFFF]#聲足代蕭管.

塵土滿室未暇掃也

擬書  高僧法雅. 善內外學. 多俗士咨稟. 以

經義難解雅. 將比擬外書爲生解之. 例謂

之□義

德香  增一經云. 有妙香三種. 謂多聞香戒

香. 施香. 此三香逆風順風無不聞之最勝

無等

道風  寶林傳云. 祖師難提至摩提國一日

有風西來. 占曰此道風也. 必有道人至. 果

得伽耶舍多至

變□  法苑云. 弘始三年. 姚興園中植蔥. 一

日皆變爲□. 占之. 合有智人至果得羅什

法師來

學者二患   肇法師云. 雖解深義. 未爲心用.

尊己慢人. 不能誨益此學者之外患也. 因

中              欄

其所解. 而取相分別. 雖曰爲解. 未合眞解.

此學者之內患也

無錢決貨   法苑云論迪曰. 手中無錢之市

決貨. 貨主必不與也. 夫胸中無學. 亦猶手

中無錢也

九燭   說苑云. 晉平公問師曠曰. 吾年七十

欲學恐已暮矣. 對曰暮何不九燭乎. 臣聞.

少而學者如日出之陽. 壯而學者. 如日中

之光. 老而學者. 如九燭之明. 孰與昧行乎.

平公曰善哉

誡  法苑云. 今有淺學之人. 自謂智出於衆.

起大□慢. 放誕形容. [&FFFF]#滅一切. 籠□天地.

箕踞於師長之前. 叱□於尊者之側. 道本

和合. 恭順爲僧. 旣心貌乖返. 豈成寶也. 愼

之哉

釋氏要覽卷中

釋氏要覽卷下

錢唐月輪山居講經論

賜紫沙門釋  道誠  述

說聽   躁靜   諍忍  入衆

擇友   住持   雜紀  贍病

送終

說     聽

說  毘奈耶律云. 說者. 彰表開導之義也. 今

稱講者. 說文云. 講和解論議. 廣雅云. 讀

也. 顧野王云. 解說談議也. 訓誥也

下              欄

聽  唯識論云. 謂耳根發識領受. 曰聞也. 卽

比思靜意. 屬耳於法也○法苑云. 有三品.

以神聽爲上以心聽爲中. 以耳聽爲下

說聽二難  中觀論云. 眞法及說者聽者難

得故○涅槃經云. 一樂說難. 二樂聞難

法師升高座  十住婆沙論云. 欲升高座. 先

應恭敬禮拜大衆. 然後升

法師心  大法八陀羅尼經云. 夫法師者. 常

應如是用. 惟我今所處. 卽如來師子之座.

宜應忍默慈憫. 愛語謙下. 將護衆心. 若懷

嗔□. 心存勝負獲大重罪. 慈心說法成大

功德. 能令佛法久住於世. 凡所生處. 常得

値佛. 能消種種供養. 應□愧. 勿生貪心. 不

得我慢. 無令消滅施主善根

法師八種言  瑜伽論云. 一可喜樂言. 二善

開發言. 三喜識難言. 四善分[&FFFF]#言. 五善順

入言. 六引餘證言. 七勝辯才言. 八隨宗

言

語有八支  顯揚論云. 一美妙語. 二顯了語.

三易解語四樂聞語. 五無依語(謂無望也)六不逆

語(知量故)七無邊語(善巧多故)八上首語(趣涅槃宮)

說者過罪  佛藏經云. 自未證法. 而在高座

爲人說者. 法墮地獄○十誦律云. 若自解

未明. 於法有疑者. 則不得爲人說. 恐有

錯傳之失. 彼此得罪○華嚴經云. 於甚深

法心生□吝. 有堪化者. 而不爲說. 若得財

利恭敬供養. 雖非法器. 而强爲說

自大□人  未曾有經云. 若多少有德. 自大

以□人. 如彼盲執燭照彼不自明

經數: 二一二七

經名: 釋氏要覽卷下

頁數: 二九五

上              欄

講說三益  十地論云. 說法利他有三時益.

一聞時. 二修行時. 三轉生時

說者五福報  賢者五福經云. 說法得五福.

一當生長壽. 由聽者不殺故. 二得大富. 由

聽者不盜故. 三得端正. 由聽者和氣故. 四

得名譽由聽者歸依三寶故. 五得聰明. 由

聽者曉了妙慧故

講堂暇  佛本行經云. 時比丘集一堂內. 有

二比丘說法. 是故相妨. 卽造二堂. 以比近

故迭相誘引往來交雜 亂衆佛暇. 今後不

得共一堂. 及二堂相近. 亦不得彼堂來此

堂. 此堂詣彼堂不得憎惡法門(若今三學迭相是非也)

講堂置佛像  大法八陀羅尼經云. 法師說

法時. 有羅刹女名愛欲. 常來惑法師. 令心

散亂. 是故說法處. 常須置如來像. 香華供養.

勿令斷絶. 彼羅刹女. 見已卽自迷亂. 不能爲

障

講處念經  梁僧旻法師. 講次謂衆曰. 昔彌

天道安每講. 於定座後. 常使都講. 爲含靈

轉經. 此事久廢. 旣是前修. 欲屈大衆. 各誦

觀音經一卷. 於是闔座□然. 遠近相習耳.

今亦念佛是也

學肆  肆者. 所以陳貨□之物也. 因後漢張

□. 字公超學徒隨之. 所居爲市故. 今學處

稱肆焉

省  釋氏呼學院爲省者. 高僧傳云. 佛陀耶

舍初至. 姚興別立新省於逍遙園待之. 韻

注云. 省署也

絳帳  絳赤色也. 范曄後漢書云. 馬融達生

中              欄

任性不拘儒者之節. 常坐高堂施絳帳. 前

授生徒. 後列女樂. 或馬帳○又晉書宣

文書宋氏. 卽韋逞母也. 立講堂. 隔絳紗□

授學徒(今釋子稱絳帳等. 有所不宜. 智者思之)

龍門  高僧慧持卽遠法師之弟也. 性格淸

峻. 解行□高. 領徒千人. 凡有升堂. 入室者

皆號登龍門

籌室  寶林傳云. 西天第五祖優波[&FFFF]#多有

石室. 縱十八□(□長尺八南北三丈二尺四寸)廣十二□(東西二丈)

(一尺六寸)受學者有一得道. 則擲一四寸籌於室

中. 籌遂滿室. 至[&FFFF]#多滅度將室中籌茶毗

之

函丈  曲禮云. 非飮食之客席. 間函丈(注函容也. )

(謂講問宜相對容丈足以指劃也)

都講  卽法師對揚之人也. 梁武帝每講經詔

枳園寺法彪. 爲都講. 彪先擧一問帝. 方[&FFFF]#

舌端. 載索載徵. 隨問隨答○晉支遁至越

王義之請講維摩經. 以許詢爲都講. 詢發

一問. 衆謂遁無以答遁答一義. 衆謂詢無

所難. 今之都講. 但擧唱經文. 而亡擊問也

講僧始  講經. 卽曹魏時朱士行講道行般

若爲始也. 尼講. 以東晉道馨. 講法華維摩

二經爲始也. 講律. 卽元魏世法聰爲始. 聰

但手披目閱. 敷揚四分律. 有門人道覆. 旋

聽旋抄. 漸成[&FFFF]#焉. 講論. 卽羅什授嵩法師

成實論. 爲始也

法器  廣百論云. 要具三德名法器. 一稟性

柔和無有偏黨. 常自審察. 不貪己利. 二常

希勝解. 心法無厭. 不守己分. 而生喜足. 三

下              欄

爲性聰惠於善惡言. 能正了知得失差別.

若無如是. 三德雖有. 師資終無勝利

人中師子  治禪經後序云. 天竺大乘沙門

佛陀斯那天才特拔. 諸國獨步內外綜○.

無籍不練. 世人咸曰. 人中師子

法匠  齊高僧僧印善講經論. 稱法匠

義少  (少字去聲)法安年十八. 講涅槃經. 張永問

年幾永歎曰. 昔扶風朱勃年十二能讀書.

人號才童. 今安公可曰義少

四海論主   隋高僧敬脫稱也

三國論師  齊僧粲號也(三國謂齊. 陳. 周)

毘曇孔子   西秦惠嵩善阿毗曇論. 時重號

之

壽光學士  梁惠超學經論. 明解宏達○瞻

內外. 武帝○爲壽光殿學士

經論元匠  梁僧盛講衆經論. 爲時元匠. 特

精外(興爲)群儒所憚

菩薩戒師  慧約爲梁武帝戒師

講經天花墜  梁法雲講次天華二才墜. 又唐

西京勝光寺道宗講時天華施□講堂飛流

戶內. 但不委地. 久之還無

說律山峰落  智文善講律. 方擧[&FFFF]#房. 兩箇

山峰俱落

聰明釋子  釋什謂姚興曰. 融公是聰明釋

子

□表道人  曇影姚興禮重見其超拔群士

每謂羅什曰. 影法師眞爲此國風流□表

之道人矣

優賞  西域記云. 講宣一部. 乃[&FFFF]#知事(今浙右律寺. )

經數: 二一二七

經名: 釋氏要覽卷下

頁數: 二九六

上              欄

(有比丘. 聽學成名. 便[&FFFF]#知事. 以此爲證)講二部. 加上房資具. 講

三部. 差侍者□承. 講四部. 給淨人. 講五部

乘輿

金師子座  鳩摩羅什. 秦云. 童壽. 昔在龜玆

王. 爲造金師子座. 以大秦錦褥鋪之. 請什

坐說法

學者爲四事墮落  法律三昧經云. 一學不

知善權方便. 輕慢師友. 無有一心. 其意數

轉. 二學不精進. 無有道力. 但貪名譽. 望人

敬待. 三學所事師. 不念勤苦當得成就. 虛

飾貢高. 四學好道反持異術. 比佛深經. 言

道同等○菩薩戒經云. 爲名譽聚徒. 名魔

弟子

躁    靜

貪  瑜伽論云. 於諸境界. 深起耽著名貪. 諸

煩惱中. 貪爲最勝○阿毗達磨論云. 貪者.

三界愛爲體. 生衆苦爲業(業用也)○法[&FFFF]#足論

云. 佛言. 汝等若能永斷一法保汝定得不

還果. 一法者貪也○六度集經云. 佛因中

曾作□王. 誡諸□曰. 佛經衆戒. 貪爲元首.

貪以致榮者. 猶餓夫獲毒膳得志之樂其

久若電. 衆苦困己. 其有億載

欲  希須爲義. 雜阿含經云. 佛言. 若衆生所

有苦生彼一切. 皆以欲爲本○增一經云.

欲生諸煩惱欲爲生苦本○瑜伽云. 諸煩

惱中貪爲最勝於貪中. 欲貪爲勝. 生諸苦

故. 集論云. 此法生時相不寂靜. 由此生故

身心相續不寂靜轉(由是義故束此二法名躁蓋取不安之義也)

出家人三欲  涅槃經云. 一惡欲. 若比丘欲

中              欄

爲一切大衆上首令一切僧隨我令四衆皆

供養恭敬讚歎尊重我若爲說法皆信受令

我大得衣食屋宅等. 二大欲. 若比丘生欲

心當令四衆知我得初住乃至四無□智爲

利養故. 三欲欲. 若比丘欲生梵天乃至刹

利家得自在故

五欲  謂. 色聲香味觸也. 智論云. 五欲名華

箭. 又名五箭. 破種種善事故. 行者當訶云.

哀哉衆生. 常爲五欲所惱. 而心不已. 將墜

大Ｃ. 得之轉劇. 如火炙疥. 五欲無益. 如狗

咬骨. 五欲增諍. 如鳥競肉. 五欲燒人. 如逆

風執八. 五欲害人. 如踐毒蛇. 五欲無實. 如

夢所得. 五欲不久. 如假借須臾. 此五欲. 得

暫時樂. 失時大苦○雜阿含云. 聞陀梵志

問阿難言. 汝以何義於佛敎出家. 答爲斷

惡生善. 故又問斷何惡. 答斷貪欲瞋癡. 問

此有何過患. 答欲愛染著. 能生惱亂於現

在世增長惡法憂悲苦惱由之. 而生未來

世中亦復如是

苦  逼迫爲性. 由彼貪欲乃生苦故○佛地

論云. 惡事有二種. 一者衆生. 二者土地. 且

衆生有八苦. 一生苦. 二老苦. 三病苦. 四死

苦. 五愛別離苦. 六所心不得苦. 七□憎

會苦. 八憂悲苦. 二土地者. 如說國土多寒

多熱. 無救護. 多飢多病等○法句經云. 天

下之苦. 莫過有身. 飢渴寒熱. 瞋□驚怖. 色

欲怨禍. 皆由於身. 夫身者衆苦之本. 禍患

之源. 勞心極慮. 憂畏萬端. 三界□動. 更苦

殘害. 吾我縛著. 生死不息. 皆由於身與欲.

下              欄

離世當心寂滅. 攝心守正. □然無想. 可

得泥洹. 此最爲樂○身苦偈云. 乘騎疲極

故. 心索住立處. 住立疲極故. 心索坐息

處. 坐久疲極故. 心索安臥處. 衆苦從作生.

初樂後則苦. 視瞬息出入. 屈身坐臥起行

立. 及往來. 此事無不苦

五畏  佛地論云. 不言畏. 二惡名畏. 三死

畏. 四趣畏. 五怯畏(畏亦怖也)○妙色三經云. 由

愛故生憂. 由愛故生怖. 別離於愛者. 無憂

亦無怖

七情  喜. 怒. 憂. 懼. 愛. 憎. 欲(情者. 是非之主. 利害之根)

八風  利. 衰. 毁. 譽. 稱. 譏. 苦. 樂(又云世八法)○佛

地論云. 得可意事名利. 失可意事名衰. 不

現前誹撥名毁. 不現前讚美名譽. 現前讚

美名稱. 現前誹撥名譏. 逼惱身心名苦. 適

悅身心名樂

少欲知足   師子吼菩薩問云. 少欲知足. 有

何差別. 佛言. 少欲者. 不心不取. 知定者.

得少不悔恨○正法念處經云. 沙門法中

第一勝者. 所謂知足○婆沙論云. 佛法以

少欲爲本. 爲俗利故. 則道利不成○遺敎

經云. 比丘當知. 多欲之人. 多心利故. 苦惱

亦多. 少欲之人. 無心無取. 則無此患. 少欲

能生諸功德. 則無諂曲以來人意. 少欲者.

心則坦然無所憂懼. 觸事有餘. 比丘爲脫

諸苦惱. 當觀知足之法. 則是富樂安隱之

處

四歡喜[&FFFF]#  一儉素歡喜. 能引少欲樂. 二積

集梵行歡喜. 能引遠離樂. 三元悔歡喜. 能

經數: 二一二七

經名: 釋氏要覽卷下

頁數: 二九七

上              欄

引三摩地樂. 四·樂斷樂修歡喜. 能引三菩

提樂

釋子須信唯識相分  凡富貴貧賤好醜得

失. 皆是過去自造善惡業種子. 總別依正

果也. 皆由第八識相分所變. 故云. 相分已

定. 鬼神不能移也○優婆塞戒經云智者

了知是業果. 云何說言時節星宿自在天

作耶. 若是時節星宿因緣者. 天下有同時

同宿生. 云何復有一人受苦. 一人受樂. 一

人是男. 一人是女耶○正法念經云. 善不

善業. 衆生自作. 非星宿作

靜  能斷金剛論云. 定名靜以得禪者說名

寂靜. 寂靜有二種. 一心寂靜. 二身寂靜.

今以四句料簡. 一有身欲寂靜. 而心不寂

靜. 謂貪欲比丘林下坐禪. 二有心寂靜而

身不寂靜. 謂. 無貪瞋比丘親近王臣. 三有

身心俱寂靜. 謂. 諸聖人. 四身心俱不寂靜.

謂凡夫

三摩提  智論云. 一切禪定攝心. 皆名三摩

提. 秦言正心行處. 謂是心從無始已來. 常

曲不端. 得是正心行處. 心則端直. 如蛇入

竹筒內

禪  阿毗曇論云. 阿名禪. 答謂以斷結正觀.

名禪

坐禪  三千威儀經云. 坐禪有十事. 一當隨

時. 謂四時也. 二得安床. 謂禪床也. 三軟

座. 毛座也. 四閑處·謂山間樹下也. 五·得

善知識謂好伴也. 六·善檀越. 謂不外心也.

七·善意謂能觀也. 八·善藥謂伏意也. 九·

中              欄

能服藥. 謂不念萬物也. 十·得善助. 謂畜禪

帶也

禪帶  此坐禪資具也. 經云. 用韋爲之(熟皮曰韋)

廣一尺. 長八尺. 頭有鉤. 從後轉向前. 拘兩

膝令不動. 故爲乍習坐禪易倦. 用此檢身

助力故. 名善助. 用罷屛處藏之

禪鎭  木版爲之. 形量似笏. 中作孔. 施細串

於耳下. 頭戴去額四指. 坐禪人. 若昏睡頭

傾則墮以自警

倚版  今呼禪版. 毗奈耶攝頌曰. 倚版爲除

勞僧私皆許畜(僧卽衆. 私卽己)

骨人  智度論云. 更與骨人. 令坐禪者觀之.

卽今盡作枯骨Ｃ子. 是也

禪杖  以竹葦爲之. 用物包一頭. 令下座執

行. 坐禪昏睡. 以軟頭點之

禪[&FFFF]#  毛毬也. 有睡者. 擲之令覺

宴坐  又作燕坐(燕去聲)安也. 安息貌也○月燈

三昧經云. 住於宴坐. 有十利益. 一其心不

濁. 二住不放逸. 三諸佛愛念. 四信正覺行.

五於佛智不疑. 六知恩. 七不謗. 八善防禁.

九到調伏地. 十證無□智

佛法二柱  毗婆沙論云. 佛法有二柱. 能持

佛法. 一者學問. 二者坐禪

諍     忍

諍有四種    十誦律云. 一□諍. 二助諍. 三犯

罪諍. 四常所行事諍○毗尼母云. 二人共

競名□. 徒黨相助名諍. 往徹僧者名言

(僧衆也)各說其理名訟

諍根本有六  毗尼母云. 一瞋□. 謂面色變

下              欄

異. 令人可怖. 二惱害. 謂害他生惱故. 三幻

僞. 謂詐作事. 四□嫉. 謂貪己物不與人曰

□. 見他有得生惱曰嫉. 五見取. 謂己所見

所作. 皆是. 他所見所作不是(今人呼爭爲人我者. 非也. )

(言見取者. 取諸見解爲最勝故)六邊邪. 二見. 謂見續爲常.

見滅爲斷. 是邊見也. 謗無因果. 是邪見

鄙喩  法句經云. 佛言. 爲沙門不念精進. 攝

身口意三毒. 垢穢充滿胸懷. 如洗足水不.

可復用(謂不可用饌食)又云. 雖爲沙門. 口無誠信.

心性剛强. 曾受惡名. 亦如□盤. 不堪盛食

(□槃卽洗足器)

惡報  根本毗奈耶云. 有苾芻二人. 決擇義

理. 小者訶大者. 大者□入房中. 瞋火所燒.

尋卽命終. 身變爲毒蛇. 欲□小者. 時佛

以大悲心. 至其房. 令小者懺悔. 汝可作昔

日苾芻想作禮. 佛爲蛇說法云. 賢首. 汝於

我所. 已修淨行. 合生天上. 由瞋火所燒. 今

作毒蛇. 汝應知. 諸行無常諸法無我. 涅槃

寂靜. 蛇聞法已. 卽命終住天○瑞應經云.

痛哉世間人. 共爭不急事. 於此極惡中. 勤

身苦營務. 雖心不能得. 徒役身心勞. 死墮

苦海中. 自當無代者○南山□云. 凡欲責

他. 先自量己內心喜怒. 若有嫌恨. 但自抑

忍. 火從內發. 先自焚身

諍有五過  五分律云. 一兇惡. 二後悔恨. 三

多人不愛. 四惡聲流布. 五死墮惡道

忍  瑜□論云. 何名忍自無憤勃. 不報他怨.

故名忍. 由二因緣. 諸出家者. 力勵受行. 速

能證沙門義利. 何等爲二因緣. 一忍辱二

經數: 二一二七

經名: 釋氏要覽卷下

頁數: 二九八

上              欄

柔和. 言忍辱者. 謂於他怨終無返報. 柔

和者. 謂心無憤性不惱他○攝論云. 忍能

生自他平和事. 謂自身不爲瞋□過失所

染. 卽是自平和. 旣不憤恨. 不生他苦. 卽是

他平和○六度集經云. 夫忍者. 萬福之源

也○正法念處經云. 忍者第一善法. 第一

淸淨. 佛所讚嘆. 忍有二種. 一法忍. 緣法

道行思惟. 白法善道勝故能忍. 二生忍. 謂

欲起瞋□. 忍令不起. 知瞋過故

以忍止諍   中阿含經云. 佛告比丘若以諍.

止諍至竟不見止. 唯忍能止諍. 是法眞尊

貴○長阿含經云. 天帝釋偈云. 我常言. 智

者不應與愚諍愚罵而智默則爲勝彼愚

滅瞋五觀  攝論云. 由觀五義. 以滅瞋□. 一

觀一切衆生無始以來於我有恩. 二觀一

切衆生常念念滅. 三觀唯法無有衆生. 何

者能員所損四觀一切衆生皆自受苦. 云

何復加之以苦. 五觀一切衆生皆是我子.

云何欲生損害

行忍五德  雜寶藏經云. 若人行忍則有五

德. 一無恨. 二無訶. 三衆人愛. 四有好名.

五生善道

治一切煩惱[&FFFF]#  賢愚經云. 比丘於十二入.

思惟無量生死無常. 又思惟地獄之苦. 及.

諸畜生更相殘害. 餓鬼飢渴衆苦所逼. 思

惟人中四方馳心. 天上敗壞. 如是五道身

心之苦. 無有樂處. 觀此五陰. 無常苦空無

我不實. 譬如空村無有居民. 如是五陰. 皆

空無我. 以無常火燒諸世間. 諸佛弟子常

中              欄

作此觀. 云何得起一切煩惱

禍從口生  報恩經云. 人生世間. 禍從口生.

當護於子甚於猛火. 猛火能燒一世. 惡口

燒無數世. 猛火燒世間財. 惡口燒七聖財.

是故一切衆生. 禍從口生. 口舌者鑿身之

斧也(七聖財者. 一信. 二精進. 三戒. 四□愧. 五聞. 六思七定惠. 瓔珞經云. 資用

成佛故名財)

緘口愼心  法苑云. 恨他起謗. 自加塗百. 且

唇爲弓. 心慮爲弦. 音聲是箭. 長夜空發. 徒

染身口. 特須自省. 緘口愼心也

入    衆

遊行人間  今稱行脚. 未見其典. 毘奈耶律

云. 如世尊言. 五法成就. 五夏已滿. 得離依

止. 遊行人間. 五法者. 一識犯. 二識非犯.

三識輕. 四識重. 五於別解脫經. 善知通塞.

能持能誦(別解脫經卽戒本也)優波離問佛. 有滿四夏.

善五法. 得遊行否. 佛言不得. 以五夏爲定

量. 又問. 有滿五夏. 未閑五法. 得否. 佛言

不得. 以五法成就. 爲定量故

飛□  今僧遊行嘉稱飛□. 此因高僧隱峰

遊五臺出淮西擲□飛空而往也. 若西天

得道僧. 往來多是飛□

海衆  增一經云. 衆僧如彼大海. 流河決水.

以入乎海. 便滅本名. 但有大海之名

入衆五[&FFFF]#  五分律云佛言入衆應以五法.

一下意. 二慈心. 三恭敬. 四知次第. 五不說

餘事

入寺問暇  暇者. 卽今叢林規繩也. 毘奈耶

云. 凡客比丘入寺. 應問舊住. 此中僧伽有

何暇令. 若不問者. 得突言羅罪. 舊住不告

下              欄

者罪同

接新到衣□   十誦律云. 有客比丘來應問

訊與擔衣□入寺

入堂五[&FFFF]#  南山□云. 先於尸外. 預安靜心.

律云. 以五法. 一慈心(由僧通凡聖行涉粗細須慈心敬名重法尊人)二

應自卑下如拭塵中(推直於他. 引曲向己. 常省己過不說彼短. 記云. 巾能)

(攬穢歸己令物潔淨故)三應知起坐. 若見上座. 不應安

坐. 若見四座. 不應起立(人應於衆俯仰得時)四在僧

中. 不爲雜語談世俗事. 若自說法若請他

說(衆依於法動必有方)五見僧中有不可事. 心不安忍.

應作默然(由無善件擧必有時. 故應忍默權同僧事)

掛□  今僧止所住處. 名掛□者. 凡西天比

丘. 行必持□杖. 持□有二十五威儀. 凡至

室中. 不得著地. 必掛於壁牙上. 故云掛

□

威儀  經律中. 皆以行住坐臥名四威儀. 其

他動止. 皆四所攝

安[&FFFF]#  南山□云. 形心靜攝. 曰安. 要期此住.

曰居. 律暇三時偏約. 夏月者. 一無事遊行

妨修出世業. 二損物命違慈實深. 三所爲

旣非故招世謗  宣律師四分□磨云. 三安

居. 謂前中後也. 律有比丘四月十六日欲

安居不至所在. 十七日方到. 佛言聽後安

居卽五月十六日也○明了論云. 無五過

處得安居(一大)遠聚落心須難得. 二太近城

市. 妨修出世道. 三多□蟻自他兩損. 四無

可依人(可依人者具五用一心聞令聞  二聞已令淸淨. 三能決斷是非. 四通達無滯. 五正見)

(無曲)五無施主供給衣藥. □不可安居

夏臘  卽釋氏法歲也. 凡序長幻. 必問. 夏臘

經數: 二一二七

經名: 釋氏要覽卷下

頁數: 二九九

上              欄

多者爲長. 故云天竺以[&FFFF]#人爲驗焉. 經音

[&FFFF]#增輝記皆云. 臘接也(蔡邕獨斷云. [&FFFF]#者. 歲之終也. 晉博士張亮議云. )

([&FFFF]#接也新故交接俗謂[&FFFF]#之明日爲初歲也. 今釋氏. 自四月十六日)前安居入暇.

至七月十五日. 爲受臘之日. 若俗歲除日

也. 至十六日. 是五分法身生養之日. 名新

歲也自夏九旬. 統名法歲矣

自恣  十誦云. 好惡相敎以三語自恣(三語者謂見聞)

(疑)○□云. 九旬之內. 人多迷己. 不自見過.

理宜仰憑淸衆垂慈示誨. 縱宣己罪. 恣僧

擧過. 內彰無私隱. 外顯有瑕疵. 身口託於

他人. 故曰自恣

迦提  梵語具云迦栗提迦. 卽九月望宿名

也. 謂西國三月安居. 至九月十六日解. 後

安居比丘行化故. 取望宿爲名也

經行  慈恩解云. 西域地濕. 疊塼爲道. 於中

往來. 如布之經. 故曰經行○十誦律云. 經

行有五利. 一□健(勛音巢輕捷也)二有力. 三不病.

四消食. 五意堅固○三千威儀經. 有五處

可經行. 一閑處. 二戶前(自房戶前)三講堂前. 四

塔下. 五閣下

在衆安樂行[&FFFF]#  瑜伽論云. 終不嗤笑. 輕弄

於他. 令他[&FFFF]#愧不安穩住. 終不現前. 毁他

所愛. 讚他非愛. 非情交者. 不吐實誠. 不屢

希望. 知量而受. 若先許應他飮食等終無

假托不赴先期○龍王經云. 有三事. 常在

安隱. 謂不剛硬. 不諛不諂. 除貪嫉. 見人得

供養. 代其歡喜

掃地  佛在逝多林. 見地不淨. 欲令樂福衆

生. 於勝福田植淨業故. 佛卽自執□欲掃.

中              欄

時大聲聞見. 皆執□共掃. 佛言凡掃. 地有

五勝利. 一自心淸淨. 二令他心淸淨. 三

諸天歡喜. 四植端正業. 五命終當生天上

○阿含經云. 佛敎朱利槃特誦掃□字. 復

敎執掃□. 佛言汝誦此字. 爲目何等. 然此

掃□. 復名除垢. 槃特作是思惟. 垢者陸士

瓦石也. 除者淸淨也. 佛以此敎誨我令思

惟. 結縛是垢. 智慧是除. 今可以智慧之□

除結縛垢. 因此便成阿羅漢○增一經云.

夫掃地有五事不得福. 謂不知逆風. 不知

順風. 不作聚不除糞. 不淨潔○四分云. 逆

風掃不滅跡不除糞不復□本處○正法念

經云. 若掃如來塔命終生意躁天身. 香氣

熏百由旬

同力收拾   僧祇云. 若大會多出幢蓋若卒

風雨至一切同力收拾不得云我是行(去聲)

人大德等應隨近房安置不得護房. 應爲

□□疊擧

燃燈  僧祇云. 燃燈不得卒入房. 應先在外

唱言. 諸大德燈入(記云. 此的衆. 若今禪居及講院寮舍也. 若卒將入恐暗中)

(比丘威儀不整)至滅燈時. 亦不得卒滅先以手遮燈

告曰. 滅燈. 衆若默方可滅(此慮衆僧收拾不辨)不得用

口吹. 當將○□燼折去之(□音□. 言取物也記作Ｃ非也)

禮拜忌  僧祇云. 若他禮佛. 誦經. 寫經. 授

經時. □不得禮. 又云. 禮人不得對佛. 又

夜闇僻處不得禮. 人恐涉嫌疑○五分律

云. 相瞋人不得於屛處禮拜○四分律云.

飮食. 敢果. 說法. 漱口. 嚼楊枝. 剃髮. 裸身.

大小行時. □不得禮

下            欄

向火七過  僧祇云. 一損眼. 二壞色. 三身羸.

四衣垢. 五壞臥具. 六生犯戒緣. 七增俗

話

□  僧祇云若在僧中□者. 不得放聲. 應以

手遮口. 勿令肉唾汚比座

剪爪  涅槃經云. 爪長破戒之相○文殊問

經云. 爪許長一橫麥. 爲搔□故

剃髮  涅槃經云. 髮長破戒之相○文殊問

經云. 髮長二指當剃○剃髮次第 有四. 第

一上座. 二髮長人. 三若偕長聽先洗人. 四

有緣人(有勾當僧緣務人)已上四人. 應相度尊卑急

緩. 推讓先之

臥法  寶雲經云. 欲臥. 身向右邊累足. 以法

衣覆身. 正念正知. 起明了想. 但爲長養諸

根大種故○瑜伽論問曰. 何緣右脅而臥.

答與師子王法相似一切獸中. 勇□堅猛.

最爲第一. 苾芻亦爾. 發勤精進. 勇□堅猛.

最第一. 由是因緣. 與師子臥法相似. 如是

臥時. 身無掉亂. 念無忘失. 睡不極重. 不見

惡夢故

睡眠  臥之垂熟也. 此是心所法中四不定

一也. 令人不自在. 昧略爲性. 障染爲業○

發覺淨心經. 有二十種睡眠過患. 一懶墮.

二身體□重. 三皮膚不淨. 四皮內○□. 五

諸大穢濁威德薄少. 六飮食不消. 七體生

瘡□. 八多懈怠. 九增癡. 十智慧弱. 十一善

欲疲倦. 十二常趣黑暗. 十三人不恭敬. 十

四稟質愚癡. 十五多煩惱. 十六於善不樂.

十七白法減. 十八多驚怖. 十九見精進者

經數: 二一二七

經名: 釋氏要覽卷下

頁數: 三○○

上              欄

毁辱之. 二十於衆被輕賤○十誦云. 若□

睡(□音汗)者. 應記經行. 不能者. 屛處睡. 不得

惱衆○僧祇云. 若比丘夜□睡振動□語

不作擾亂意無罪

發睡緣  雜集論云. 謂羸瘦疲倦. 身心比重.

思惟闇相. 捨諸作務. 或曾此時慣習. 或他

□術所引. 或動扇□風吹等

晝小眠  智度論云. 春末夏初. 以時熱故. 小

眠息除食患故

在床忌七事  三千威儀經云不得大□(○妙)

□(□字去聲嘆也)噴噴□([&FFFF]#許介切喝也)歎息思念世事. 不

得倚壁. 欲起以時. 若意走不定. 當自責. 卽

起經行

小行  往小便文言可云私(左傳師惠過宋朝將私焉. 注云. 小便也. 律)

(云小行)毘尼母云. 不聽於伽藍內處處小便. 當

聚一屛猥處. 若瓦甁木桶埋地中. 以物蓋

覆. 勿令有臭氣. 五分云. 許將小便器入房

中. 密塞口房外應滿盛水○優□祇王經

云. 伽藍法界內地漫(去聲亂也)大小便. 五百生墮

拔波地獄. 後二十劫. 常遣□手. 把此穢地

屛□  說文云屛蔽也. 釋名曰. □雜也. 雜□

其上也. 或曰□□濁也. 或曰□□淸也. 至

穢之處. 宜潔淸故. 今南方釋氏呼東司. 未

見其典. 登□文言可云如(左傳晉候食麥[&FFFF]#如□隱)○三千

威儀經云. 上□有二十五法. 一欲登□當

行不得於道上禮人. 二不得受人禮三直視

地. 四到門外三迪指(恐有人在內)五已有人不得

逼. 六已登正迪指(此警□糞諸鬼)乃至十七不得將

草劃地(草卽籌子浙人呼□草)十八不得持草劃壁作字

中              欄

(十九已下洗淨法)又云設見草土盡當語主者若自手

取添爲善○虛空藏經云. 若懺罪人. 治□

八百日能滅罪咎

洗淨  四分云. 洗穢. 百一□磨本云. 如世尊

說勝義. 洗淨有三種. 一洗身. 二洗語. 三洗

心. 云何此中. 但說不淨染汚敎令洗耶. 佛

言. 欲令除去臭氣安樂住故. 又佛言. 有染

比丘. 不得禮人. 不得受人禮. 違者得越法

罪. 染有二種. 一飮食染. 二不淨染. 不淨染

者. 但是糞土涎唾汚穢. 及大小行來. 未洗

者. 佛言. 汝等比丘應可洗淨○三千威儀

經云. 比丘若不洗大小便. 得突吉羅罪. 亦

不得坐僧床座及禮三寶. 亦不得受人禮

拜○律云. 凡洗淨用水以右手執甁. 左手

洗之. 出外先以陸滓摩手水洗. 又用黃土.

三度摩擦水洗又用□角□豆. 皆洗至□

前○毘奈耶云. 佛告苾芻汝等當知此是

常行法. 常須存意. 如是洗淨. 有大利益. 令

身潔淨諸天敬奉. 是故汝等若依我爲師

者. 咸應洗淨. 若不洗者不應□塔禮佛讀

經. 不禮他不受他禮. 不應□食坐僧床. 不

得入衆. 由身不淨故. 能令諸天見不生喜.

所持□法. 皆無靈驗. 若違者得惡作罪

善品軌則  顯揚聖敎論云. 讀誦經典和敬

師長. 修承事業. 瞻侍病患. 互起慈心. 請問

聽法. 精勤無墮. 於諸聰慧同梵行者. 躬自

供事奬勸他人修行善品. 及爲宣說深妙

之法. 入靜密處結加趺坐○大般涅槃經

云. 常修七事. 一歡悅和諧. 猶如水乳. 二常

下              欄

共集會. 講論經法. 三護持禁戒. 不生犯想.

四恭敬於師及上座. 五料理愛敬阿練比

丘. 六勸化檀越. 修四三寶住處. 七勤加精

進. 守護佛法. 若比丘行此七法. 功德智慧.

日就增進

六和敬   肇云. 以慈心起身業. 以慈心起口

業. 以慈心起意業. 若得重養. 與人共之. 持

戒淸淨. 修漏盡慧. 若行此六法. 則衆和順.

無有乖諍

善言  法句經云. 惡言罵□□凌□人. 興起

是行. 嫉怨玆生. 遜言順辭. 尊敬於人. 棄結

忍惡. 嫉怨自滅. 是以言語者. 必使己無患.

亦不剋衆人. 是爲能善言也

在衆惡報  雜阿含經云. 佛在舍衛國. 目連

見一大身衆生. 比丘之象. 鐵葉爲衣. 擧身

火燃. 以鐵□盛熱鐵丸食. 乃問佛. 佛言. 此

衆生迦葉佛時. 作比丘. 好起諍訟□亂衆

僧作諸口舌. 令不和合. 先住者厭惡捨去.

未來者不來緣. 斯罪故. 已入地獄中. 受無

量苦. 餘罪今受此身(九入衆高識可以此箴)

擇    友

擇友  順正論云. 善友者. 能爲衆行本故. 歡

豫經云. 賢友者. 乃萬福之基也. 現世[&FFFF]#王

者之牢獄. 死則杜三塗之門戶. 外天得道.

皆賢友之助矣○大莊嚴論云. 若人親近

有智善友. 能令身心內外俱淨. 斯則名爲

眞善丈夫○毘奈耶云. 阿難白佛. 善知識

者. 是半梵行. 諸修行者. 由善友力. 方能成

辦. 佛言. 是全梵行. 若得善伴(與其)同住. 乃